ศาลนัดตรวจหลักฐาน เอ๋หมิ่นช่อ ส.ส.สาวคนดัง มาเดี่ยวด้วยรถแท็กซี่ 
ศาลนัดตรวจหลักฐาน คดีน.ส.พรรณิการ์ วานิช โฆษกพรรคอนาคตใหม่ เป็นโจทก์ฟ้อง น.ส.ปารีณา ไกรคุปต์ โดย ส.ส.สาวคนดังแห่งราชบุรี เดินทางมาศาลด้วยรถแท็กซี่ เวลา 09.00 น. วันที่ 17 ก.พ. ที่ห้องพิจารณา 914 ศาลอาญา ศาลนัดตรวจพยานหลักฐานคดีดำ อ.2043/62 ที่น.ส.พรรณิการ์ วานิช โฆษกพรรคอนาคตใหม่ (อนค.) เป็นโจทก์ฟ้อง น.ส.ปารีณา หรือเอ๋ ไกรคุปต์ ส.ส.ราชบุรี พรรคพลังประชารัฐ (พปชร.) เป็นจำเลยในความผิดฐานหมิ่นประมาทกรณีวันที่ 4 ส.ค.62 เวลากลางวัน จำเลยได้โพสต์ข้อความลงในเฟซบุ๊กชื่อ ปารีณา ไกรคุปต์ ใส่ความโจทก์ต่อบุคคลที่ 3 ด้วยการโพสต์ภาพโจทก์และนายธนาธร จึงรุ่งเรืองกิจ หัวหน้าพรรคอนาคตใหม่ พร้อมข้อความบรรยายใต้ภาพ และทำวงกลมไว้ที่บริเวณใบหน้าเพื่อให้ประชาชนหรือบุคคลทั่วไป เข้าใจว่า โจทก์เป็นต้องสงสัย และข้อความอื่นๆ ซึ่งล้วนเป็นเท็จจำเลยให้การปฏิเสธ และได้รับการประกันตัว ในวันนี้ ศาลได้นัดตรวจพยานหลักฐานโจทก์ จำเลย โดย น.ส.ปารีณา ไกรคุปต์ จำเลย ได้ใช้บริการรถแท็กซี่เดินทางมาที่ศาลอาญา ตามที่ศาลนัด.
ศาลนัดตรวจหลักฐาน คดี น.ส.พรรณิการ์ วานิช โฆษกพรรคอนาคตใหม่ เป็นโจทก์ฟ้อง น.ส.ปารีณา ไกรคุปต์ โดย ส.ส.สาวคนดังแห่งราชบุรี เดินทางมาศาลด้วยรถแท็กซี่ 
ปารีณา,ปารีณา ไกรคุปต์,ช่อฟ้องเอ๋,เอ๋หมิ่นช่อ,ฟ้องปารีณา,ฟ้องปารีณา หมิ่นประมาท,ข่าวทั่วไป